Komission asetus (ETY) N:o 2793/77 annettu 15 päivänä joulukuuta 1977 muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä



Virallinen lehti nro L 321 , 16/12/1977 s. 0030 - 0033

Kreikank. erityispainos: Luku 03 Nide 19 s. 0202

Espanjank. erityispainos: Luku 03 Nide 13 s. 0156

Portugalink. erityispainos: Luku 03 Nide 13 s. 0156

Suomenk. erityispainos Alue 3 Nide 9 s. 0134

Ruotsink. erityispainos Alue 3 Nide 9 s. 0134



KOMISSION ASETUS (ETY) N:o 2793/77 annettu 15 päivänä joulukuuta 1977 muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 2560/77(2), ja erityisesti sen 10 artiklan 3 kohdan, sekä katsoo, että eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(3), sellaisena kuin se on viimeksi muutettuna asetuksella (ETY) N:o 2624/77(4) 2 a artiklan 4 kohdan ensimmäisessä luetelmakohdassa tarkoitetun erityistuen myöntämisen ehtona ei ole enää meijerin ja kasvattajan välisen toimitussopimuksen tekeminen; tämän vuoksi on tarpeen mukauttaa muiden eläinten kuin nuorten vasikoiden ruokintaan käytettävän rasvattoman maidon erityistuen soveltamista koskevista yksityiskohtaisista säännöistä 25 päivänä toukokuuta 1977 annetun komission asetuksen (ETY) N:o 1089/77(5), sellaisena kuin se on viimeksi muutettuna asetuksella (ETY) N:o 2196/77(6), säännöksiä; tämän mukautuksen on sisällettävä muiden sellaisten järjestelmien esittely, joilla varmistetaan ettei kyseisen rasvattoman maidon käyttötarkoituksesta poiketa; tiettyjä muita asetuksen (ETY) N:o 1089/77 säännöksiä on muutettava käytännössä havaittujen hallinnollisten vaikeuksien poistamiseksi ja toimenpiteen tehostamiseksi; koska tehtäviä muutoksia on lukuisia, selvyyden vuoksi on tarpeen kumota asetus (ETY) N:o 1089/77 ja säätää uusi teksti, tämän toimenpiteen tehokkuuden varmistamiseksi on välttämätöntä antaa kyseisille kasvattajille tietty vakuus erityistuen tason ja vahvistettujen enimmäishintojen tason pysyvyydestä säätämällä niiden tarkistamisesta, jos rasvattoman maitojauheen interventiohintaa tai kilpailevien valkuaisaineiden hintoja muutetaan, tämän asetuksen mukaisesti meijerin myymien rasvattoman maitojauheen määrien toteamiseksi eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä 27 päivänä heinäkuuta 1968 annetun komission asetuksen (ETY) N:o 1105/68(7), sellaisena kuin se on viimeksi muutettuna asetuksella (ETY) N:o 541/76(8), 5 artiklassa säädettyä kuukausittaista luetteloa on mukautettava; tämän rasvattoman maidon käyttötarkoituksen noudattamisen varmistamiseksi on säädettävä sen denaturoimisesta tai sitä vastaavasta hallinnollisesta tarkastuksesta asetuksen (ETY) N:o 986/68 2 artiklan 2 kohdassa tarkoitetun käsittelyn lisäksi; on myös säädettävä erityisistä yksityiskohtaisista säännöistä sellaiselle rasvattomalle maidolle, jota toimitetaan myös nuoria vasikoita pitäville sekatuotantotiloille; asetuksen (ETY) N:o 1105/68 10 artiklan mukaisesti jäsenvaltioiden on toteutettava tarvittavat toimenpiteet erityistuen myöntämiselle asetettujen edellytysten täyttämisen tehokkaaksi valvomiseksi; näiden edellytysten täyttämättä jättämisestä on seuraamuksena jäsenvaltioiden säätämät rangaistus- tai hallinnolliset toimenpiteet; on välttämätöntä säätää säännöksistä, jotka varmistavat näiden seuraamusten tiedottamisen meijereille ja kasvattajille, erityistukea voidaan myös myöntää muiden kuin nuorten vasikoiden ruokintaan käytettävälle rasvattomalle maidolle sillä tilalla, jolla rasvaton maito on tuotettu; tällöin erityissäännöksistä on säädettävä käyttötarkoituksen noudattamisen varmistamiseksi, maito- ja maitotuotealaa koskevista jäsenvaltioiden ja komission välisistä tiedonannoista 31 päivänä tammikuuta 1969 annettua asetusta (ETY) N:o 210/69(9), sellaisena kuin se on viimeksi muutettuna asetuksella (ETY) N:o 1089/77, on mukautettava rasvattoman maidon tukea koskevien jäsenvaltioiden toimittamien tiedonantojen osalta, ja maidon ja maitotuotteiden hallintokomitea ei ole antanut lausuntoa asiasta puheenjohtajansa antamassa määräajassa, ON ANTANUT TÄMÄN ASETUKSEN: 1 artikla 1. Asetuksen (ETY) N:o 986/68 2 artiklan 1 kohdan a ja b alakohdassa tarkoitetulle rasvattomalle maidolle myönnetään erityistukea, jos sitä käytetään muiden eläinten kuin nuorten vasikoiden ruokintaan. 2. Erityistuen määrä vahvistetaan 6,2 laskentayksikköön 100 kilogrammalta 1 kohdassa tarkoitettua rasvatonta maitoa. 3. Tämän asetuksen soveltamiseksi 100 litraa rasvatonta maitoa rinnastetaan 103 kilogrammaan rasvatonta maitoa. 2 artikla 1. Tässä asetuksessa tarkoitetaan: a) `erikoistuneella karjatilalla` - tilaa, jolla on sikoja ja/tai muita eläimiä, mutta ei nuoria vasikoita, tai - jäljempänä b alakohdassa tarkoitettua sekatuotantotilaa, jonka kasvattaja sitoutuu ottamaan toimitettavakseen ainoastaan 3 artiklan 1 kohdan b alakohdan kolmannessa luetelmakohdassa tarkoitetun kaavan mukaisesti denaturoitua rasvatonta maitoa; b) `sekatuotantotilalla` samanaikaisesti nuoria vasikoita ja muita eläimiä pitävä tila, joka ei täytä a alakohdan toisessa luetelmakohdassa tarkoitettuja edellytyksiä; c) `nuorilla vasikoilla` vasikoita, jotka ovat kyseisen jäsenvaltion valinnan mukaisesti enintään 4 kuukauden tai enintään 120 päivän ikäisiä. 2. Asetuksessa (ETY) N:o 1105/68 säädettyjä yksityiskohtaisia sääntöjä sovelletaan erityistuen myöntämiseen, sanotun kuitenkaan rajoittamatta, mitä tämän asetuksen erityissäännöksissä säädetään. 3 artikla 1. Asetuksen (ETY) N:o 986/68 2 artiklan 1 kohdan a alakohdassa tarkoitetun rasvattoman maidon erityistukeen sovelletaan seuraavia erityissäännöksiä: erityistukea myönnetään meijerille ainoastaan: a) sellaisille määrille rasvatonta maitoa, joiden osalta kasvattaja on tehnyt sitoumuksen, ja jotka täyttävät 4 artiklan 1 kohdassa ja tarvittaessa myös 4 artiklan 2 kohdassa tarkoitetut edellytykset; b) jos kyseinen rasvaton maito on jäsenvaltion valinnan mukaisesti: - joko denaturoitu hapattamalla, ja jonka vähimmäishappamuusaste on käytetyn määritysmenetelmän mukaan: - Soxhlet Henkel: 20 °SH, - Dornic: 45 °Dornic, - Kruisher: 50 °N, - British Standard 1741: 0,45 % maitohappoa, - tai denaturoitu lisäämällä 1 gramma E 122 (atsorubiini) 1 000 kilogrammaan rasvatonta maitoa, - tai denaturoitu lisäämällä 200 grammaa kuparisulfaattipentahydraattia 1 000 kilogrammaan maitoa, - tai läpäissyt hallinnollisen tarkastuksen, joka antaa vastaavat takeet kuin ensimmäisessä ja toisessa alakohdassa tarkoitettu denaturointi; c) jos meijeri on noudattanut: - tälle rasvattomalle maidolle korkeinta myyntihintaa vapaasti meijerissä, joka on 1,5 laskentayksikköä 100 kilogrammalta, - jäljempänä 4 artiklan 1 kohdan c alakohdan kolmannessa luetelmakohdassa ja 2 kohdan kolmannessa luetelmakohdassa tarkoitetun rasvattoman maidon osalta korkeinta myyntihintaa meijerissä, joka on 3,5 laskentayksikköä 100 kilogrammalta. 2. Tila voi ottaa toimitettavakseen erityistukea saavaa rasvatonta maitoa ainoastaan yhteen meijeriin. Jäsenvaltiot voivat kuitenkin poiketa tästä säännöksestä erikoistuneiden tilojen osalta, jos ne vahvistavat ylimääräisiä edellytyksiä tehokkaan valvonnan mahdollistamiseksi. 3. Asetuksen (ETY) N:o 1105/68 5 artiklan 2 kohdan e alakohdassa säädetty selvitys meijerin myymistä rasvattoman maidon määristä sisältää eriteltyinä ne määrät, jotka on myyty tämän asetuksen mukaisesti ja ne määrät, joista ilmoitetaan niiden tuen taso, myyntipäivät, sekä vastaanottajan nimi ja osoite. 4 artikla 1. Edellä 3 artiklan 1 kohdan a alakohdassa tarkoitettu sitoumus on vähintään kolmena kappaleena laadittu asiakirja, jolla kasvattaja sitoutuu meijerille ja toimivaltaiselle viranomaiselle: a) käyttämään rasvatonta maitoa ainoastaan eläinten ruokintaan ja ainoastaan omalla tilallaan, jonka on sijaittava saman jäsenvaltion alueella kuin kyseinen meijeri, ja b) jos kyseessä on erikoistunut tila: - kasvattaja sitoutuu siihen, että hän ei pidä nuoria vasikoita, tai jos hän niitä pitää, hänen on otettava toimitettavakseen meijeriin ainoastaan 3 artiklan 1 kohdan b alakohdan kolmannen luetelmakohdan mukaisesti denaturoitua rasvatonta maitoa, - osoittamaan kyseiselle meijerille ennen jokaisen vuosineljänneksen alkua selvitys karjansa tilanteesta, tai c) jos kyseessä on sekatuotantotila: - antamaan kyseiselle meijerille samanaikaisesti sitoumuksen kanssa selvitys karjansa tilanteesta sellaisena kuin se on toimituspyynnön aikaan, - ilmoittamaan meijerille ennen jokaisen vuosineljänneksen alkua nuorempien kuin 4 kuukauden ikäisten vasikoiden enimmäismäärä, joita pidetään tilalla kyseisen vuosineljänneksen aikana; kasvattaja voi korvata tämän sitoumuksen sitoutumalla tekemään mainitun ilmoituksen ennen jokaisen kuukauden alkua kyseisen kuukauden osalta, - ottamaan toimitettavakseen jokaista sellaista vasikkaa kohden, joiden määrä on määritetty edellisen luetelmakohdan säännösten mukaisesti, vähimmäismäärän sellaista rasvatonta maitoa, joka ei saa 6 kilogrammaa maitoa päivässä tai 180 kilogrammaa maitoa kuukaudessa vastaavaa määrää erityistukea. 2. Kuitenkin sellaisten sekatuotantotilojen osalta, joiden kasvattamat vasikat ovat ainoastaan tilan lypsylehmien vasikoita, jäsenvaltiot voivat päättää, että 1 kohdan c alakohdassa tarkoitetut sitoumukset korvataan seuraavilla sitoumuksilla kasvattajan mukaan: - kasvattajan on kasvatettava ainoastaan lypsylehmiensä vasikoita, - kasvattajan on annettava kyseiselle meijerille ennen jokaisen vuosineljänneksen alkua selvitys karjansa tilanteesta, - kasvattajan on otettava toimitettavakseen kuukausittain sellainen määrä rasvatonta erityistuen ulkopuolelle jäänyttä maitoa, joka on suuruudeltaan vähintään 15 prosenttia kyseisenä kuukautena meijerille toimitetun maidon määrästä. Jäsenvaltiot voivat myös päättää, että kasvattajien on edellä mainittujen sitoumusten lisäksi sitouduttava siihen, että he pitävät sonnivasikoita enintään 25 päivää; tällöin kolmannessa luetelmakohdassa tarkoitettu määrä on 10 prosenttia. 5 artikla 1. Meijeri jättää 4 artiklassa tarkoitetun sitoumuksen mallikappaleen kirjausta varten toimivaltaiselle viranomaiselle ja pitää itsellään kappaleen vähintään kahden vuoden ajan, joka lasketaan 4 kohdassa tarkoitetun voimassaoloajan päättymispäivämäärästä. Meijeri säilyttää 4 artiklan 1 kohdan b ja c alakohdassa ja 4 artiklan 2 kohdan tarkoitetut selvitykset myös vähintään kahden vuoden ajan edellä mainitusta päivämäärästä. 2. Jäsenvaltiot määrittävät päivämäärän, jolloin erityistuen piiriin kuuluvan meijerissä tuotetun ja käsitellyn rasvattoman maidon toimittaminen voi aikaisintaan alkaa ottaen huomioon kirjausta varten jätetyn sitoumuksen päivämäärän. 3. Jokaisen meijerin toimivaltaiselle viranomaiselle osoittaman erityistuen maksuhakemuksen on sisällettävä kirjaamista varten jätettyjen sitoumusten viitteet ja sen mukana on oltava ilmoitus, jonka mukaan meijeri: a) on noudattanut kyseisten rasvattoman maidon määrien osalta 3 artiklan 1 kohdan a, b ja c alakohdassa tarkoitettuja edellytyksiä; b) tapauksen mukaan kieltäytyy erityistuesta tai maksaa sen takaisin toimivaltaiselle viranomaiselle kokonaisuudessaan tai osittain, jos huomataan, ettei kasvattaja ole noudattanut yhtä 4 artiklassa tarkoitetuista sitoumuksista; c) on saanut tiedon ja on tiedottanut kyseisille kasvattajille kyseisen jäsenvaltion vahvistamista rangaistus- tai hallinnollisista seuraamuksista, jotka koskevat meijeriä ja kasvattajia, jos he eivät noudata tämän asetuksen säännöksiä. 4. Edellä 4 artiklassa tarkoitettu sitoumus on voimassa sinä aikana, jona kyseiselle kasvattajalle toimitetaan erityistukea saavaa rasvatonta maitoa. Meijeri ilmoittaa toimivaltaiselle viranomaiselle kaikista sitoumukseen myöhemmin tehdyistä muutoksista. 6 artikla 1. Asetuksen (ETY) N:o 986/68 2 artiklan 1 kohdan b alakohdassa tarkoitetun rasvattoman maidon erityistuen osalta, a) kyseiset kasvattajat osoittavat jäsenvaltionsa toimivaltaiselle toimielimelle: - hakemuksen, jossa he selvittävät karjansa tilanteesta jokaisen kyseisen kuukauden alussa, - sitoumuksen ilmoittaa viipymättä sellaisista muutoksista annetuissa tiedoissa, jotka saattavat muuttaa tuen määrää; b) edellä 4 artiklan 1 kohdan a c alakohdassa tarkoitettuja sitoumuksia sovelletaan vastaavasti, sanotun kuitenkaan rajoittamatta mitä asetuksessa (ETY) N:o 1105/68 säädetään. 2. Sovellettaessa 4 artiklan 2 kohtaa, mainitussa kohdassa tarkoitetuttuja prosenttiosuuksia, joilla määritetään erityistuen ulkopuolelle jäävä määrä, sovelletaan tässä järjestyksessä asetuksen (ETY) N:o 1105/68 8 artiklassa ja 8 a artiklassa tarkoitettuun määrään. 3. Jäsenvaltiot voivat kuitenkin vapauttaa 4 artiklan 1 kohdassa tarkoitettujen tiedonantojen toimittamisesta sellaiset asetuksen (ETY) N:o 1105/68 5 a artiklassa tarkoitetut meijerit, jotka sitoutuvat, sanotun kuitenkaan rajoittamatta, mitä mainitun artiklan 5 a kohdassa säädetään: a) pitämään ainoastaan sikoja, ja b) käyttämään tuottamansa rasvattoman maidon yksinomaan sikojen rehuksi. 7 artikla Edellä 1 artiklan 2 kohdassa tarkoitetun tuen määrät, ja 3 artiklan 1 kohdan c alakohdassa tarkoitettujen enimmäishintojen taso pysyvät muuttamattomina vähintään 31 päivään maaliskuuta 1978. Tämän päivämäärän jälkeen, ottaen huomioon erityisesti kilpailevien valkuaisaineiden hintojen kehitys ja rasvattoman maitojauheen interventiohinnan mahdolliset muutokset, hinnat tarkistetaan kolmen kuukauden välein ja tarvittaessa muutetaan. 8 artikla Korvataan asetuksen (ETY) N:o 210/69 4 artiklan 1 kohdan A I alakohdan a 1 alakohdassa oleva viite "asetuksessa (ETY) N:o 1089/77" viitteellä "asetuksissa (ETY) N:o 1089/77 ja 2793/77". 9 artikla 1. Kumotaan asetus (ETY) N:o 1089/77 1 päivästä tammikuuta 1978. 2. Ennen tätä päivämäärää mainitun asetuksen mukaan kasvattajien ja meijerien tekemiä sitoumuksia ja asiasta säädettyjä kansallisia toimenpiteitä mukautetaan tämän asetuksen säännöksiin soveltamalla niitä tämän asetuksen soveltamispäivämäärästä. 10 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1977. Komission puolesta Finn GUNDELACH Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 303, 28.11.1977, s. 1 (3) EYVL N:o L 169, 18.7.1968, s. 4 (4) EYVL N:o L 306, 30.11.1977, s. 4 (5) EYVL N:o L 131, 26.5.1977, s. 34 (6) EYVL N:o L 254, 5.10.1977, s. 10 (7) EYVL N:o L 184, 29.7.1968, s. 24 (8) EYVL N:o L 64, 12.3.1976, s. 11 (9) EYVL N:o L 28, 5.2.1969, s. 1